als_Latn dik_Latn sag_Latn
Paralajmërimi për spastrime dhe rizgjedhje të përgjithshme të gjykatësve vështirë të mund të realizohet. Këtë e nënvizon profesoresha e së drejtës kushtetuese, Ana Pavllovska Daneva. Sipas saj, për tu bërë kjo, duhet të bëhen ndryshime kushtetuese me 2/3 e votave.
“Në këtë moment është e pamundur rizgjedhje e përgjithshme e gjykatësve, dhe këtë e din Qeveria e re. Po supozoj që e din edhe Ministria e Drejtësisë, por absolutisht e din kryeministri dhe kreatorët e programit qeveritar. Janë të nevojshme ndryshime në kushtetutë dhe ndryshime në ligjin për gjykata, për të cilën duhen 2 /3 e deputetëve“, u shpreh Ana Pavlovska Daneva, eksperte e së drejtës kushtetuese.
I mendimit të njëjtë është edhe ish-kryetari i Gjykatës Kushtetuese, Trendafil Ivanovski.
Në linjë telefonike: Trendafil Ivanovski (Gjykatës i kushtetutës 2007-2010)
“Ka nevojë për një gjë të tillë, por nuk mund të realizohet kjo në mënyrën të cilën kryeministri do ta zgjidhë, aq më shumë tani që gjykatësit janë të zgjedhur. Ata janë zgjedhur në pajtim me ligjet dhe nëse synohet ndërrimi i tyre, atëherë duhet zgjidhje ligjore. Dhe siç dimë ligji për gjyqet dhe procedurat sillen me 2/3 e shumicës.“
Por, lideri socialdemokrat para dhe pas zgjedhjeve ka paralajmëruar këtë masë për reforma në gjyqësor.
“Paralajmëroj rizgjedhje të përgjithshme të gjykatësve në shtet. Kjo do të ndodhë menjëherë pas 11 dhjetorit. Mjaftë vuajtën qytetarët dhe njerëzit e sinqertë, derisa kriminelët dhe banditë të qeverisë dhe bashkëpunëtorët e tyre janë në liri”, tha Zoran Zaev, Kryeministër i R.M. (11.09.2016).
Për VMRO-DPMNE, që me votat e saj është vendimtare për të bërë ndryshime kushtetuese, nuk mund të ndodhë kjo.
“Rizgjedhje e përgjithshme e gjykatësve nuk mund të ketë sepse ajo është kundër ligjeve të vendit dhe normave ligjore ndërkombëtare. Në Maqedoni ekziston Këshilli Republikan Gjyqësor, i cili është i vetmi organ përgjegjës që vendos për dhe rreth emërimit, shkarkimit dhe suspendimit të gjykatësve. Çdo tentim për çfarë do tentimi për trysni ndaj gjykatësve dhe sistemit të drejtësisë do të thotë tentim autoritar që drejtësia të vihen nën çizmen e partisë”, tha Goran Manojloski – VMRO-DPMNE (13.05.2017).
Reforma e thellë në gjyqësor është një nga kushtet që është përmendur në raportet e deritanishme të progresit të Komisionit Evropian.
Gazetar: Bajram Memeti
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn